3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  ลูกไก่เนื้อที่เกิดจากฟาร์มไก่พ่อแม่พันธุ์ โดยจำหน่ายให้แก่เกษตรกรผู้เลี้ยงไก่เนื้อทั่วไป

3.  พันธุ์สัตว์
    เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัทที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 450,000 ตันต่อปี ในปี 2547 และมีการผลิตจริงประมาณ 48%
ของอัตรากำลังการผลิตทั้งสามโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน)

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
และอาหารสัตว์น้ำ 72,000 ตัน / ปี

  - สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

  7) วันที่สิ้นสุดของสิทธิประโยชน์ตามโครงการ ในวันที่ 1 กันยายน 2547 สำหรับสัตว์บก
  และวันที่ 23 กรกฎาคม 2553 สำหรับสัตว์น้ำ ตามข้อ 3

(ข) ได้รับการส่งเสริมการลงทุนในกิจการฟาร์มพ่อแม่พันธุ์ไก่

- ก่อสร้างฟาร์มในจังหวัดเพชรบูรณ์ มีกำลังการผลิต 400,000 ตัว/สัปดาห์ หรือ 20 ล้านตัว/ปี

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติ
    สำหรับวัตถุดิบหรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3

5)  ได้รับอนุญาตให้หักค่าขนส่ง
    ค่าไฟฟ้าและค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

6)  ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวกร้อยละ 25
    ของเงินลงทุน นอกเหนือไปจากการหักค่าเสื่อมราคาตามปกติ

7)  วันที่สิ้นสุดของสิทธิประโยชน์ตามโครงการ ในวันที่ 6 ธันวาคม 2545 ตามข้อ 3

(ค) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี โดยอยู่ระหว่างก่อสร้างคาดว่าจะแล้วเสร็จในเดือนสิงหาคม
2548 มีไซโลความจุ 13,500 ตัน และเตาอบขนาด 70 ตันต่อชั่วโมง ใช้เงินลงทุนประมาณ 40
ล้านบาท

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 2

[] 3.1.3 ขั้นตอนการผลิต

1.  การตลาดและภาวะการแข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 30 และร้อยละ 70 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักขาดความจงรักภักดีในตราผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีความหลากหลายในสูตรอาหารเพื่อขายความแตกต่าง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 650 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 15%
ของยอดขายทั้งหมด

  3.2.2 กลยุทธ์การแข่งขัน

จากการที่บริษัทมีประสบการณ์ในธุรกิจมานานว่า 20 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

  3.2.4 ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2. ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ไม่เกิน 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
57 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 11.79 ล้านตันต่อปี
บริษัทจะมีส่วนแบ่งตลาดประมาณ 3%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
65% และเกษตรกรผสมอาหารเองประมาณ 35%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
8% ซึ่งทางบริษัทคาดว่ามีส่วนแบ่งตลาดเป็นอันดับสอง (คาดการณ์โดยฝ่ายบริหารของบริษัท
และคำนวณเฉพาะอาหารสัตว์บกเท่านั้น)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยง
และราคาของสัตว์บางชนิดเพื่อจำหน่ายจะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น
ๆ ทั้งหมด แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
ส่วนในด้านหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจรบริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
(SME)
จึงเป็นความยากสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2547 และ 2548

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2547   |      | ปี 2548   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 4        | 3    | 3        | 2    | (1,      | (29  |
|             | ,313,200 | 6.59 | ,051,400 | 6.22 | 261,800) | .25) |
+-------------+----------+------+----------+------+----------+------+
| ไก่พ่อแม่พันธุ์   | 611,100  | 5.18 | 418,500  | 3.60 | (        | (31  |
|             |          |      |          |      | 192,600) | .52) |
+-------------+----------+------+----------+------+----------+------+
| ไก่ไข่เล็กรุ่น   | 506,567  | 4.29 | 693,333  | 5.96 | 186,766  | 3    |
|             |          |      |          |      |          | 6.87 |
+-------------+----------+------+----------+------+----------+------+
| ไก่ไข่ให้ไข่    | 1        | 9.19 | 1        | 1    | 356,400  | 3    |
|             | ,083,600 |      | ,440,000 | 2.38 |          | 2.89 |
+-------------+----------+------+----------+------+----------+------+
| ไก่ไข่พ่อแม่พันธุ์ | 18,000   | 0.15 | 18,000   | 0.15 | -        | -    |
+-------------+----------+------+----------+------+----------+------+
| หมูขุน        | 3        | 2    | 3        | 3    | 489,700  | 1    |
|             | ,050,300 | 5.88 | ,540,000 | 0.42 |          | 6.05 |
+-------------+----------+------+----------+------+----------+------+
| หมูพันธุ์       | 688,200  | 5.83 | 744,000  | 6.39 | 55,800   | 8.11 |
+-------------+----------+------+----------+------+----------+------+
| เป็ดเนื้อ      | 176,400  | 1.50 | 151,200  | 1.30 | (25,200) | (14  |
|             |          |      |          |      |          | .29) |
+-------------+----------+------+----------+------+----------+------+
| เป็ดพันธุ์      | 16,060   | 0.14 | 13,140   | 0.11 | (2,920)  | (18  |
|             |          |      |          |      |          | .18) |
+-------------+----------+------+----------+------+----------+------+
| เป็ดไข่       | 97,500   | 0.83 | 65,000   | 0.56 | (32,500) | (33  |
|             |          |      |          |      |          | .33) |
+-------------+----------+------+----------+------+----------+------+
| กุ้ง          | 560,000  | 4.75 | 672,000  | 5.78 | 112,000  | 2    |
|             |          |      |          |      |          | 0.00 |
+-------------+----------+------+----------+------+----------+------+
| โคนม        | 405,150  | 3.44 | 427,050  | 3.67 | 21,900   | 5.41 |
+-------------+----------+------+----------+------+----------+------+
| ปลา         | 262,500  | 2.23 | 402,000  | 3.46 | 139,500  | 5    |
|             |          |      |          |      |          | 3.14 |
+-------------+----------+------+----------+------+----------+------+
| รวม         | 11       | 100  | 11       | 100  | (        | (1   |
|             | ,788,577 |      | ,635,623 |      | 152,954) | .30) |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2547
ที่ผ่านมาปริมาณการผลิตและความต้องการใช้อาหารสัตว์ที่ผ่านมามีการขยายตัวเพิ่มขึ้นจากปีก่อน
โดยในปี 2546 มีปริมาณความต้องการใช้ประมาณ 10.72 ล้านตัน/ปี เพิ่มเป็นประมาณ 11.79
ล้านตัน/ปี ในปี 2547 หรือเพิ่มขึ้นประมาณ 10%
โดยปริมาณความต้องการใช้อาหารสัตว์สูงสุดยังคงเป็นอาหารสำหรับไก่เนื้อและหมูขุน
คิดเป็นสัดส่วนร้อยละ 37 และร้อยละ 26 ตามลำดับ
ซึ่งมีแนวโน้มเติบโตในอัตราที่เพิ่มขึ้นเมื่อเทียบกับปีก่อน

ทางสมาคมผู้ผลิตอาหารสัตว์ไทย คาดว่าปี 2548 ปริมาณความต้องการใช้อาหารสัตว์เป็น 11.64
ล้านตันลดลงจากปี 2547 ซึ่งมีปริมาณความต้องการใช้อาหารสัตว์เป็น 11.79 ล้านตันต่อปี
หรือลดลง 0.15 ล้านตันต่อปี คิดเป็นการลดลงเพียงเล็กน้อยประมาณ 1.27%

ปัจจุบันการเลี้ยงสุกร เกษตรกรกลับมาเลี้ยงเพิ่มขึ้น หลังวิกฤตไข้หวัดนกปลายปี 2546 การขยายตัวมีการพัฒนาเปลี่ยนแปลงให้สอดคล้องกับความต้องการของผู้บริโภค โดยพัฒนาฟาร์มให้มีมาตรฐาน พัฒนาคุณภาพอาหารสัตว์ และสายพันธุ์สุกร มีระบบการจัดการและควบคุมสิ่งแวดล้อม แต่ก็เป็นภาระเพิ่มต้นทุนให้กับเกษตรกรรายย่อย ที่ไม่มีศักยภาพด้านเงินทุน ฟาร์มใหญ่ๆ ที่มีความพร้อมทุกด้านก็จะได้เปรียบ ดังนั้น รูปแบบการเลี้ยงของเกษตรกรรายย่อยก็จะเข้าสู่ระบบโครงการสัญญาการจ้างเลี้ยง (Contract Farming) มากขึ้น ส่วนปัจจัยที่เกษตรกรจะต้องปรับตัวให้ทันกับการเปลี่ยนแปลงก็คือ โรคระบาด วัตถุดิบอาหารสัตว์ที่ราคาสูงขึ้นและราคาสุกรที่ไม่แน่นอน คาดว่าปี 2548 น่าจะเป็นปีที่ดีอีกปีหนึ่งของผู้เลี้ยงสุกร เพราะสถานการณ์ไก่เนื้อปีนี้คงไม่สดใสนัก ผู้บริโภคก็ยังคงหันไปบริโภคเนื้อสุกรแทน ส่วนอาหารสัตว์ของบริษัทก็ขึ้นอยู่กับปริมาณการเลี้ยงสุกรที่เพิ่มขึ้นด้วย

การระบาดของไข้หวัดนก ที่ผ่านมากระทบต่ออุตสาหกรรมการเลี้ยงไก่เนื้อ ไม่ว่าเป็นผู้ผลิต
และผู้ส่งออก ทำลายความเชื่อมั่นของผู้บริโภค
ปัจจุบันก็ถือว่ารัฐบาลสามารถควบคุมสถานการณ์ได้ระดับหนึ่ง แต่เกษตรกรรายย่อยกว่า 70%
ต้องหยุดเลี้ยง เพราะขาดทุนจากไข้หวัดนก และการเลี้ยงก็ต้องมีมาตรการควบคุมเข้ม
ตั้งแต่ระดับฟาร์ม โรงฆ่า โรงงานแปรรูป และโรงงานอาหารสัตว์
ฟาร์มพ่อแม่พันธุ์ก็ต้องมีมาตรฐานปลอดเชื้อ
โรงงานอาหารสัตว์ก็ต้องไม่มีส่วนผสมที่เป็นเนื้อสัตว์เจือปน ต้องมีสัตวบาลและสัตวแพทย์
ควบคุมการเลี้ยง จึงทำให้แนวโน้มยังไม่ดีขึ้น ประกอบกับการส่งออกก็ทำได้เฉพาะไก่ต้มสุก
ส่วนไก่แช่แข็งก็จำหน่ายได้เฉพาะภายในประเทศเท่านั้น
แต่อย่างไรก็ตามผู้ประกอบการด้านส่งออกไก่ก็หันมาส่งไก่ต้มสุกกันมากขึ้น คาดว่าน่าจะส่งออกได้
250,000 ตัน เพิ่มขึ้นจากปี 2547 ที่ส่งออกอยู่ที่ 200,000 ตัน ส่วนที่รัฐบาลจะรับจำนำไก่ในสต๊อก
ก็เป็นข่าวดีสำหรับผู้ประกอบการที่มีเงินหมุนเวียนน้อย
คาดว่าอีกไม่นานทางราชการน่าจะควบคุมไข้หวัดนกได้ สำหรับอาหารสัตว์ในกลุ่มนี้
ที่ผ่านมาทางบริษัทก็จำหน่ายน้อยมากอยู่แล้ว

ผลกระทบจากคลื่นยักษ์สึนามิ ในฝั่งทะเลอันดามัน ทำให้ธุรกิจโรงเพาะฟักลูกกุ้ง ใน 3 จังหวัดที่
ภูเก็ต พังงา และกระบี่ ได้รับความเสียหายบางส่วน
เพราะเป็นแหล่งใหญ่ในการผลิตลูกกุ้งขาววานาไม ซึ่งเป็นที่นิยมเลี้ยงในปัจจุบันมากกว่ากุ้งกุลาดำ
ผลผลิตอาจลดลง และคงต้องใช้เวลาฟื้นฟู และมีการนำเข้าพ่อแม่พันธุ์กุ้งจากต่างประเทศเพิ่มขึ้น
แต่ก็ยังดีที่มีบางส่วนในจังหวัดภูเก็ตหลายรายที่รอดจากเหตุการณ์ครั้งนั้น ก็ยังสามารถป้อนลูกกุ้งได้
คาดว่าปี 2548 ผลผลิตไม่น่าจะต่ำกว่า 300,000 ตัน เพราะข่าวดีที่ผลของเหตุการณ์คลื่นยักษ์
ทำให้ประเทศนำเข้าจะเลื่อนการบังคับใช้ GSP ในอัตราใหม่เร็วขึ้น ประมาณเดือนกรกฎาคมปี
2548 ก็คงทำให้อาหารกุ้งที่บริษัทจัดจำหน่ายอยู่ จะได้รับผลดีในปีนี้เช่นกัน

จากตัวเลขกรมประมงที่ประมาณการผลิตสัตว์น้ำในประเทศไทย เฉพาะปลา รวมกันประมาณ
518,000 ตัน ในปี 2548 เมื่อมาคิดหาปริมาณอาหารสำเร็จรูป (ลอยน้ำ)
โดยหักปริมาณปลาที่กินอาหารตามธรรมชาติออกปีละ 250,000 ตัน ก็จะเหลือปลาประมาณ
268,000 ตัน การคำนวณ FCR 1.5 : 1 ( การใช้อาหารประมาณ 1.5 ก.ก. จะได้ น.น.ปลา
1 ก.ก.) ดังนั้น การใช้อาหารสำเร็จรูปก็จะอยู่ที่ 402,000 ตันต่อปี ทางบริษัท ลีพัฒนา
ซึ่งเป็นผู้จำหน่ายอาหารปลาในลำดับต้น ๆ และเป็นสินค้าที่เราเน้นและให้ความสำคัญมาก
ทางเราก็ได้เตรียมแผนการรองรับการขยายตัวของการใช้อาหารสำเร็จรูปดังกล่าวเรียบร้อยแล้ว
คาดว่าจะประสบผลสำเร็จในการขายเป็นอย่างดี

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 118 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด ปัจจุบันมีกำลังการผลิตอาหารสัตว์บกและสัตว์เลี้ยงเท่ากับ 180,000
ตันต่อปี และมีไซโลที่สามารถเก็บข้าวโพดได้ 25,000 ตัน เปิดดำเนินการเมื่อปี 2531

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
54 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
และโรงงานที่ 2 ผลิตอาหารสัตว์น้ำมีกำลังการผลิต เท่ากับ 54,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถึงไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  ------------------------------- ------------- ------------ ------------
  โรงงานอาหารสัตว์                  ปี 2545        ปี 2546       ปี 2547

  กำลังการผลิตเต็มที่ ( หน่วย : ตัน )    450,000       450,000      450,000

  ปริมาณการผลิตจริง ( หน่วย : ตัน)     249,986       238,312      215,718

  การใช้กำลังการผลิต (%)             56            53           48
  ------------------------------- ------------- ------------ ------------

  ------------------------------- ------------- ------------ ------------
  ฟาร์มผลิตลูกไก่เนื้อ                  ปี 2545        ปี 2546       ปี 2547

  กำลังการผลิตเต็มที่ ( หน่วย : ล้านตัว ) 12.0          12.0         12.0

  ปริมาณการผลิตจริง ( หน่วย : ล้านตัว ) 10.4          9.2          2.7

  การใช้กำลังการผลิต (%)             87            77           23
  ------------------------------- ------------- ------------ ------------

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

บริษัทดำเนินนโยบายคุณภาพในการสรรหาวัตถุดิบที่ดีมีคุณภาพในราคาที่เหมาะสม
ทำให้ผลิตภัณฑ์ของบริษัทมีคุณภาพดีและได้รับความไว้วางใจจากลูกค้าด้วยดีตลอดมา
โดยบริษัทเน้นการจัดซื้อวัตถุดิบในประเทศจากผู้ผลิตเป็นหลัก
คิดเป็นสัดส่วนการจัดซื้อวัตถุดิบในประเทศประมาณร้อยละ 60 ของต้นทุนการผลิตรวม
วัตถุดิบส่วนที่เหลือเป็นการนำเข้าจากต่างประเทศ เนื่องจากวัตถุดิบในประเทศมีไม่เพียงพอ
และเพื่อเป็นการลดความผันผวนของอัตราแลกเปลี่ยนบริษัทจึงมีนโยบายป้องกันความเสี่ยงโดยทำสัญญาซื้อเงินตราต่างประเทศไว้ล่วงหน้า
ทำให้บริษัททราบต้นทุนการนำเข้าวัตถุดิบที่แน่นอนในแต่ละครั้ง วัตถุดิบหลักที่สำคัญในการผลิต ได้แก่
ข้าวโพด กากถั่วเหลือง และปลาป่น เป็นต้น ทั้งนี้ไม่มีวัตถุดิบใดที่มีต้นทุนการผลิตมากกว่าร้อยละ 50
ของต้นทุนการผลิตรวม และในช่วง 3 ปีที่ผ่านมา
ไม่มีการจัดซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการจัดซื้อวัตถุดิบทั้งหมด
รวมทั้งไม่มีข้อผูกพันใดๆ ว่าจะจัดซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการจัดซื้อวัตถุดิบในอนาคต

วัตถุดิบที่ใช้ในการผลิตอาหารสัตว์ส่วนใหญ่ เป็นวัตถุดิบที่ได้จากพืชผลทางการเกษตร
การเปลี่ยนแปลงด้านราคาและปริมาณ จึงขึ้นอยู่กับฤดูกาลผลิตเป็นหลัก
แต่บริษัทมีความคล่องตัวในการเลือกใช้วัตถุดิบที่สามารถทดแทนกันได้
จึงมีการปรับเปลี่ยนสูตรการผลิตอาหารสัตว์เพื่อให้ได้ต้นทุนที่เหมาะสมหรือเพิ่มคุณภาพอาหารสัตว์ให้ดีขึ้นได้
ในปี 2547 ที่ผ่านมา ต้นทุนการผลิตอาหารสัตว์เพิ่มสูงขึ้นเนื่องจากราคาวัตถุดิบหลัก ได้แก่ ข้าวโพด
กากถั่วเหลือง และปลาป่น ปรับตัวสูงขึ้น ตามแนวโน้มราคาในตลาดโลกที่ปรับตัวสูงขึ้น
จากความต้องการที่เพิ่มขึ้น เมื่อประเมินต้นทุนวัตถุดิบหลักในการผลิตอาหารสัตว์โดยเฉลี่ยในปี 2547
จึงเพิ่มขึ้นเมื่อเทียบกับปี 2546

ผลจากการที่รัฐบาลทำเขตการค้าเสรีกับประเทศต่างๆ ทั้งที่เริ่มดำเนินการแล้ว
และที่คาดว่าจะเกิดขึ้นในอนาคต น่าจะมีผลต่อราคาวัตถุดิบอาหารสัตว์ในเชิงบวก
โดยเฉพาะในกลุ่มวัตถุดิบที่ผลผลิตภายในประเทศไม่เพียงพอ
หรือกลุ่มวัตถุดิบที่มีโครงสร้างภาษีนำเข้าอยู่ในระดับสูง
ทำให้สามารถนำเข้าวัตถุดิบได้เพียงพอต่อการใช้ ในอัตราภาษีที่เหมาะสม
ส่งผลให้ต้นทุนของวัตถุดิบอาหารสัตว์ที่ต้องพึ่งพาการนำเข้ามีแนวโน้มลดลง
แต่ราคาวัตถุดิบอาหารสัตว์ที่ผลิตในประเทศบางส่วนมีแนวโน้มปรับตัวสูงขึ้นจากนโยบายของรัฐบาลในการช่วยเหลือเกษตรกรให้ขายพืชผลทางการเกษตรให้ได้ราคาที่ดีขึ้น
โดยภาพรวมต้นทุนการผลิตอาหารสัตว์ในปี 2548 น่าจะลดลงจากปีที่ 2547
เนื่องจากราคาวัตถุดิบหลัก เช่น ข้าวโพด และกากถั่วเหลือง
มีแนวโน้มลดลงจากผลผลิตในตลาดโลกที่เพิ่มสูงขึ้น

บริษัทมีการวางแผนการจัดซื้อวัตถุดิบอาหารสัตว์อย่างมีประสิทธิภาพ
เพื่อให้ได้วัตถุดิบที่มีคุณภาพในราคาที่เหมาะสม เช่น
บริษัทมีไซโลที่สามารถเก็บสต็อคข้าวโพดได้นานถึง 6 เดือน
เพื่อจัดเก็บข้าวโพดในช่วงที่ผลผลิตออกสู่ตลาดมาก และมีราคาต่ำ
เพื่อใช้ในการผลิตในช่วงที่ผลผลิตออกสู่ตลาดน้อย และมีราคาสูงขึ้น อีกทั้งบริษัทยังมีความคล่องตัว
สามารถปรับเปลี่ยนการใช้วัตถุดิบหลักที่มีราคาปรับตัวสูงขึ้น โดยลดปริมาณการใช้ให้น้อยลง
และเปลี่ยนไปใช้วัตถุดิบอื่นที่มีราคาต่ำกว่า โดยสามารถรักษาระดับคุณภาพของอาหารสัตว์ให้คงที่
จากในอดีตถึงปัจจุบันบริษัทยังไม่เคยประสบสภาวะการณ์ขาดแคลนวัตถุดิบจนไม่สามารถดำเนินการผลิตได้

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น